
EDLIUR A 


Motto: 

„Înţelepciunea se poate învăța urmând trei căi: 
prin reflecţie, care e cea mai nobilă, 

prin imitație, care e cea mai simplă; 

prin experienţă, care e cea mai amară. ” 
Confucius 


Lirica de reflecţie 
în opera lui Sorin Cerin 


Ajuns în deplinătatea creaţiei poetice deopotrivă cu a celei 
filozofice, Sorin Cerin se bucură deja de notorietatea pe care o merită. 
În ultima vreme, prin scrierile sale a atras atenția mai multor critici 
literari ( la care mă voi referi mai jos) mai cu seamă prin faptul că a 
devenit membru al Societăţii Poeţilor Francezi (Membre Socictaire 
de la Societe des Poctes Frangais), mulțumită editării în limba 
franceză a volumului său intitulat ”Le non-sens de 1&/39;existence 
et de I&74/39;cternite, apărut în Editura Stellamaris (Edition 
Stellamaris) 2021 Brest, France. Acest volum a rezultat din reunirea 
a două volume anterioare de poezie care au fost traduse din limba 
română in limba franceză şi anume: Nonsensul existenţei: poezii de 
meditaţie, Bucuresti Romania, Editura Paco, 2015 şi Am Crezut în 
Nemarginirea lubirii - Poezii filozofice, Statele Unite, 2019. 

Consider că opera poetică a lui Sorin Cerin nu poate fi 
înțeleasă pe deplin, fără să ştim din Universul său, din lumea sa 
interioară, măcar cât luminează un fascicol de raze care face să se 
vadă o parte. 

Partea aceea pe care ar trebui să cadă lumina razelor ca un 
reflector să nu fie numai din Universul său de Cunoaştere - pentru că 
acesta este cât se poate de vast - cât mai cu seamă din cel al 
Convingerilor, ca pol interior spre care converg Aspiraţiile sale de 
Puritate şi Desăvârşire pe care autorul le vede căi de parcurs, de 
practicat pentru a ajunge la adevărata lubire care își are sălașul în 
Adevărul Absolut, pe care unii îl numesc Dumnezeu, alții Alah... Dar 
nu un Dumnezeu al Nimănui — adică unul surd şi nevăzător, depărtat, 
indiferent la viermuiala de jos, de pe Pământ, citez „nu am ştiut 
vreodată, / că încă dinainte de a ne naşte, /eram îmbălsămaţi, /de 
către Suferință, /în Non-Sensurile Existenţei, /unui Dumnezeu al 

Nimănui. /Strig surd, (întrebând, /- De ce plâng Îngerii lubirii? /la 
ferestrele Paradisului? /deşi ar trebui să fie mai fericiți, /decât este 
Adevărul, /pe care l-am pierdut, /la zarurile roase ale unui Viitor, 
/care a uitat să ne împartă şi nouă, /numerele câştigătoare, /pe care a 
mizat, lubirea.” 

El crede într-un Dumnezeu Adevărat, Tatăl Luminii și al 
întregii creaţii izvodită din IUBIRE. În acest sens voi cita câteva 
Aforisme (care îi aparţin lui Sorin Cerin) dedicate Luminii Divine a 
Înţelepciunii: „Sfânt este numele Tău, Lumină Divină, fiindcă eşti 
Conştiință,  Nemărginit, eşti Adevăr Absolut, Dumnezeu şi 
Cunoaştere. Din Tine, Lumină Divină, pornesc toate câte sunt, au 
fost şi vor mai fi. Sfânt este timpul Tău Lumină Divină, fiindcă este 
Eternitatea care se află în tot și în toate. Sfânt este Gândul Tău 
Lumină Divină, fiindcă el a clădit Nemurirea, fiind IUBIRE. Cum nu 
poate exista Adevăr fără Cunoaştere, și nici Moarte fără de Viaţă, tot 
astfel nu poate fi Fericire fără Durere şi Toate câte sunt fără de 
Adevăr”. Desigur aceste enunţuri ni se par cunoscute fie din Cartea 
Sfântă, fie din Tăbliţele de Smarald, din scrierile atribuite lui Hermes 
Trismegistos, şi alte scrieri sincretice care dacă ar fi respectate, şi 
doar conduce la remodelarea ființei umane care şi-ar regăsi starea 
paradisiacă, cea de dinainte de căderea adamică, demnă de a restabili 
o legătură cu Dumnezeul Adevărului, cu Adevărul Absolut. De altfel 
şi calea Tao şi cea arătată de Buda (Gautama Siddhartha) au aceeaşi 
țintă, pentru că urmăresc aceeași finalitate, fiindcă Adevărul Absolut 
este Unic tot așa cum Creatorul este Unic. 

Am scris mai sus cu majuscule anumite cuvinte cheie, 
subliniindu-le astfel, pentru că așa le scrie şi autorul. Prin 
personificare, ele devin întrupări ușor identificabile, cu care se poate 
chiar dialoga, le poţi certa, le poţi acuza, ori dimpotrivă, le poți adora. 
De ce Puritate şi Desăvârşire? Pentru a se pune capăt stării jalnice în 
care ne aflăm cu toţii, ca specie, când: 

„Catedrale de trupuri păşesc în mocirla Societăţii de Consum a 
Moralei/adăugând cât mai multă/țărână la hectar de sufletele pentru a 
ridica murii reci și impersonali ai Zidirii de lăcașuri de culte ale 
Deşertăciunii ce vor pune cât mai sus cruce Purităţii şi Desăvârşirii”. 
Ce se întâmplă oare în acest context cu visurile, cu aspirațiile cu 
optimismul, cu starea de bucuria dată de binecuvântarea de a fi 

împreună cu cineva drag? Cine iese câştigător dacă pariezi pe 
Fericire? Răspunsul est cutremurător: "Am crezut în/ Nemărginirea 
Iubirii, / pariind pe ruleta Fericirii, /despre care nu ştiam că este 
măsluită, /de un Dumnezeu al Absurdului, / ce face de fiecare dată în 
aşa fel, încât să iasă câştigătoare, doar Moartea” 

Îmbinând maturitatea poetică deplină folosindu-se de 
simboluri şi metafore care sporesc gradul tensionat al înţelegerii, 
metabolizând verismul, poetul se avântă în Existențialismul 
neorealist, generator de depresii care te condamnă la Singurătate 
unde mai poţi servi „o cană de pustiu”: „Frunzele Viselor, / şi-au 
ruginit întreaga căldură, /a Ochilor de Cer, /ai Iubirii, /pe care 
Depresiile  Absurdului Carismatic, /al Iluziilor Non-Sensurilor 
Existenţei, /ne-a alungat-o, /în abisurile fără/ adresă, /ale Singurătăţii, 
/care ne aşteaptă, /în Zorii nedefiniţi ai Durerii, /să servim câte o 
cană de pustiu, /din Lacrimile de Vânt, ale Speranţelor deşarte”. 

A fost poetul dintotdeauna neîncrezător, s-a îndoit de 
Nemărginirea iubirii? Nicidecum! Aflăm tot din propria-i mărturisire: 
„Am crezut în Nemărginirea Iubirii, /cu toate că eram sufocaţi, /de 
valurile Compromisurilor, /care ne loveau fără milă, /Privirile căzute 
la tălpile unei Lumi, /care ne obliga, /să fim sclavii, unor Non- 
Sensuri ale Existenţei”. 

Cu riscul de a mi se reproşa că uzez de prea multe citate, 
consider că este oportun ca cineva care nu a citit încă opera lui Sorin 
Cerin să cunoască profunzimea problemelor existenţiale pe care le 
abordează poate şi în numele acelui DOR de a respira în atmosfera 
Purităţii: ”ce ni se scurgea prin venele Dorului ancestral, /de a 
rămâne mereu împreună, / chiar dacă știam, /căt de alunecoasă poate 
fi bolta Promisiunilor, de pe care cad stelele căzătoare ale Fiinţei” 
sau a îndurerării căutătorului pătruns de dragostea şi dorința de a fi 
ascultat, căruia nu I se răspunde, ori 1 se răspunde cu indiferenţă: / 
Am crezut în Nemărginirea lubirii,/ deşi am căzut în Urma adâncă a 
Durerii, / lăsată de Pașii indiferenţei Tale Doamne, Limbajul uneori 
virulent, adevărate săgeți otrăvite, dar poetice, împodobite cu 
metafore, săgeți aruncate împotriva decăderii nu numai în societate 
dar şi în zona politicului, ne duce cu gândul la o revoltă de tip nihilist, 
la nihilismul lui Emil Cioran, care în acest context dobândește rang 
de principiu scris cu sufletul tânjind intuitiv după absolut, pe 

&quot;culmile disperării&quot; cum găsim în poezia „Jocul de-a 
Viaţa cu Moartea” sugestivă în acest sens: „grădina Societăţii de 
Consum Foamete,/ drept mari atleți ai tăierilor de venituri./ Cântarele 
false și isterice ale Politicii,/ ne drămuiesc cu parcimonie fiecare 
Clipă...”. 

Lumea actuală şi-a pierdut simţul orientării, simte, ştie că 
trebuie să fie ajutată de o forță superioară, dar alege să se alieze (cu 
sau fără ştiinţă) forțelor malefice. Poetul se întreabă cu disperare: 
„Încotro,/să te chem,/lubire? (într-o Lume a unui Dumnezeu surd? / 
care ţi-a lăsat Îngerii tăi,/ de izbeliște,/ pe străzile Blestemelor,/ 
adorate de către Creatorul,/ Destinele noastre,/ întunecate,/ învăţate 
să facă vrăji şi farmece, negre”. 

Unde se ascund oare frumuseţile Primăverii dătătoare de 
speranţe, de revigorare a energiilor vieţii de optimism şi dragoste ? 
Aflăm că ea, Primăvara care ar trebui să fie în sufletele oamenilor, şi- 
a găsit sălaş în ochii Durerii: „E-atâta Primăvară,/în ochii 
Durerii,/prin a căror sclipire,/se observă razele de gheaţă,/ale Non- 
Sensurilor Existenţei,/care ne despart,/de Orizonturile fierbinţi,/ale 
Viselor”. Neajutoraţi, rătăciți pe căi pierdute, înstrăinați de sinele 
nostru autentic, original, orfani de Dumnezeu, somnambuli, hrăniţi 
cu deșertăciuni cauzatoare de boală, de depresie: „Zidim,/ pereţii 
Identităţilor fără adăpost,/cu Clipe tot mai bolnave,/ce par a nu se 
mai vindeca vreodată,/de răceala Infidelităţilor Absurdului,/în braţele 
căruia,suntem nevoiţi,s/ ă ducem pe umerii Neputinţei,/Traiul,/ atâtor 
Deşertăciuni” în condiţiile în care suntem luminaţi "doar de stelele 
căzătoare,/ ale Viselor,/ /în căutarea unui Timp,/atât de străin de 
noi,/încât doar Moartea,/ar mai reuşi să ne împace,/cu Viitorul.” 

Se pune întrebarea: se poate trăi, supravieţui într-un astfel de 
Univers disperat, sfâşiat de lăcomia după bunurile materiale? Ei, bine, 
da! După câte se vede, se poate ... chiar spera. Poetul a descoperit un 
lucru simplu, dar rațional: dacă am căzut din graţia divină şi suntem 
robii unui Subconştient Străin de natura noastră iniţială, atunci se 
cere parcurgerea căii în sens invers, înspre recuperarea acelui 
Subconştient* capabil să se pună în armonie cu Absolutul prin 
interiorizarea Iubirii şi conştientizarea că ea este singura cale spre 
Desăvârşire: „Atunci am înţeles,/că ne-am născut din dorul de a muri 
împreună,/mai vii cu fiecare zâmbet ce ne unea mâinile,/încatușate în 

speranţa/de a fi una și aceeaşi clipă/a nemuririi, fiindcă, (în paradisul 
de dincolo de noi/ până şi îngerii noştri se iubesc...”. 

Doar aşa, putem părăsi, ieși din Roata samsarei, din ciclurile 
Suferinței. Acest principiu îl întâlnim în Gnoza care consideră că din 
substanţa Iubirii - asemeni semințelor - împrăștiată pe „ogorul” lui 
Dumnezeu, adică în oameni, în întreaga Creaţie, se extrage esența 
mântuirii, pregătirea transfigurării pentru a accede la reîntâlnirea cu 
Sursa, adică Dumnezeul Adevărului. Prin acest fapt, Sorin Cerin îşi 
dovedește altruismul, disponibilitatea de a împărți cu alții 
descoperirea sa, conştientizând că rostul poetului este de a găsi 
soluţii de a le scrie, pentru a le face accesibile şi celor din Jur, de a 
găsi sensuri, surse de energie eliberatoare, de a sădi Iubirea în suflete, 
poate singura cale pentru a se putea întoarce către Absolut. 

Spre deosebire de alţi poeți influenţaţi de filozofi, Sorin Cerin 
ca filozof, a creat un sistem propriu la care se raportează și anume 
Coaxialismul ** care în esență se referă la faptul că Adevărul 
Absolut nu poate fi cunoscut de Om, deoarece este prins în Maya, în 
Iluzie, ca într-o vrajă din care nu poate ieși (concept filozofic oriental) 
existența acestuia bazându-se pe Iluzia vieţii. 

Unul din filozofii care a influenţat nu numai gândirea multor 
filozofi, dar și creația literară a unor poeţi, și chiar a unui celebru 
fizician a fost Spinoza***. Bănuit de ateism, Einstein ( pentru că 
despre el este vorba) când a fost întrebat dacă crede în Dumnezeu, a 
răspuns lapidar : ”ered în Dumnezeul lui Spinoza.” 

Poeţii în a căror operă întâlnim influența aceluiași filozof sunt: 
J.W. Goethe ( 1749-1832) William Wordsworth (1770-1850) şi Percy 
Bysshe Shelley (1792-1822) din a cărui scrieri redau poezia: 
Filosofia iubirii: „Fântânile se amestecă cu râul,/ Și râurile cu 
oceanul;/ Vânturile cerului se amestecă pentru totdeauna/Cu o 
emoție dulce;/Nimic în lume nu este unic/ Toate lucrurile prin legea 
divină/ Se completează reciproc:/De ce nu ar trebui să fac asta cu 
tine?/ Vedeţi munţii sărutând cerul înalt/ Şi valurile mângâie pe mal; 
Nicio floare nu ar fi frumoasă”. 

Pentru a înțelege mai bine spiritul epocii am extras un 
fragment din poezia lui Wordsworth: „Înţelepciune şi Spirit al 
universului” / Suflet care ești veșnicia gândului!/ Ce dai formelor şi 
imaginilor o respiraţie/ Şi o mișcare veşnică! Nu în zadar,/ Cu ziua 

sau cu lumina stelelor, astfel, din primul meu răsărit/ De copilărie ai 
împletit pentru mine/ Pasiunile care clădesc Sufletul nostru 
omenesc,/ Nu cu operele meschine şi vulgare ale Omului,/Dar cu 
obiecte înalte, cu lucruri durabile,/Cu viaţa şi natura, purificând astfel 
Elementele sentimentelor şi ale gândirii” 

Desigur, influente găsim și la Sorin Cerin din acești poeți care 
au scris acum două sute de ani, cu mențiunea că azi problemele 
sociale, politice, decăderea, criza morală, crizele de sistem inclusiv a 
sistemelor religioase, sunt acutizate, așa cum apar și în versurile lui 
Sorin Cerin. El urmează parcă pas cu pas programul literar al 
Existențialismului francez, curent literar format în jurul lucrărilor 
filozofului Soren Kierkegaard, dezvoltat şi devenit faimos prin 
lucrările lui Jean Paul Sartre în special, care au exaltat 
intelectualitatea de elită şi cele ale lui Gabriel Marcel, lucrări care 
cuprind deopotrivă un sistem ideatic, o doctrină de acțiune, bazată pe 
o morală adevărată — aşa cum a fost definită de antici- grup de 
gândire prin excelență care preconizează un om total, &quot; total 
angajat şi total liber&quot;, pentru ca în orice circumstanţă el să 
poată alege viaţa, angajarea, responsabilitatea. 

Poate de aceea nu am fost deloc surprinsă de faptul că Sorin 
Cerin după ce a fost recunoscut, a fost primit în rândul distinsei 
asociaţii franceze: Sociste des Poctes Frangais și onorat cu acordarea 
Premiului Mompezat: lată ce a rostit printre altele doamna Veronique 
Flabat-Piot Vicepreşedinte și şef al Premiilor pentru Poezie ale 
Societății Poeţilor Francezi: ” nu totul este perfect în poezia franceză 
a lui Sorin CERIN, dar ce profunzime de gândire ascunde, totuși! Şi 
ce prolixitate, dacă vă spun că „Le Non-Sense de l'Existence et de 
L'Eternits”, culegere depusă la concursurile noastre, are nu mai puţin 
de 154 de poezii! Deci da! Sorin CERIN merită în mare măsură un 
loc în centrul listei noastre de premii 2021. Și dacă este un premiu al 
Fundaţiei, Premiul Mompezat, pe care îl acordăm lui Sorin CERIN — 
o recompensă care, desigur, nu îşi pierde misiunea de a fi un 
„încurajare” - sprijinul pe care S.P.F. doreşte să-l aducă pe Sorin 
CERIN, este mai presus de toate să-i spun să-şi continue eforturile de 
reflecții existenţialiste profunde și să ni le ofere în continuare.” 
Domnia sa încheie discursul cu poemul: "Unde nu vom mai merge 
niciodată /Flăcările amintirilor pierdute / arde suspinele, zâmbete 

înghețate /sub lespezile mormintelor unor speranţe, /în cimitirele 
cuvintelor /pe care ne-am spus unul altuia /ultima oară ..../pe 
drumurile anumitor vise /unde nu vom mai merge niciodată”. (În 
„Non-sensul existenței și al eternității”, Ediţiile Stellamaris) Da! 
cimitirele cuvintelor! Pentru că, Doamne, câte cuvinte golite de 
înțeles ori toxice sau injurioase se mai rostesc ori se scriu, cuvinte 
care țin specia umană pe o vibraţie joasă a dinţilor încleştaţi, a urii, 
minciunii, desfrâului, violenţei! 

Despre volumul Non-Sensul Existentei au scris mai mulți 
critici literari precum Alexandru Cistelecan,in revista Familia, din 
Decembrie 2015, subliniind că Sorin Cerin, a reuşit să scrie o poezie 
filosofică, care îmbină imaginarul cu conceptual, deşi o astfel de 
poezie, este atât de greu de realizat, subliniind că poeziile lui Sorin 
Cerin, se angajează brusc în marile şi definitive ecuaţii existențiale şi 
nu pierd timpul în mărturisiri domestice, sau Elvira Sorohan, în 
revista Convorbiri literare din Septembrie 2015, care, la rândul ei, 
vede poezia lui Sorin Cerin din Non-Sensul Existentei, şi ca o 
continuare a mişcării existenţialiste a secolul XXI, unde evidențiază 
la Sorin Cerin o operă poetică influențată de precursorii 
existențialismului din secolele XIX şi XX, precum Jean Paul Sartre, 
Gabriel Marcel sau Soren Kierkegaard, sau chiar Eclesiastul biblic, 
apreciind că Sorin Cerin a reconfigurat existențialismul prezentului, 
chiar dacă existențialismul se credea până atunci epuizat, amintind că 
vocabularul poeziei existențialiste universale, uşor de recunoscut, 
este acum redistribuit într-o altă temă, ceea ce duce la combinaţii 
surprinzător de noi, unele îndrăznețe, sau teribil de dure, precum cele 
care vizează biserica. 

Alţii, precum Stefan Borbely, in Contemporanul din 
Octombrie 2020, asociază poezia lui Sorin Cerin, din volumul Le 
non-sens de l&/39;existence et de I&/39;eternite, cu influenţe 
specifice din  maniheism, maya (religiile) hinduismului sau 
precreștinismului, caracteristici care apar în fiecare poezie sau 
culegere de poezii, scrisă până atunci. După cum subliniază Borbely. 
în recenzia sa, unde reuneşte opera poetică a lui Sorin Cerin cu nume 
precum Toma d&739; Aquino şi Giovanni Battista Piranesi, pentru a 
clarifica caracterul filozofic şi religios al operei sale poetice, 
apreciind că poetul construiește, cu fervoare şi pricepere sintactică, o 

anti- lume, lumea cimitirelor cuvintelor, a semnificaţiilor îngheţate, 
lumea aşchiilor ascuţite și a Absurdului& quot. 

Deşi sunt încă multe de spus, prefer să închei aceasta succintă 
prezentare în mod optimist, cu spusele poetului aflate într-un 
fragment dătător de speranţă, din care se înţelege că nu este totul 
piedut: „Credință,/ ești tot ce mi-ai mai rămas,/de la Pleoapele 
Eternităţii,/pe care am ţinut-o de mâna/ Speranţei,/ implorând-o să nu 
te lase,/ din braţele Adevărului ei Absolut, / pe valurile căruia mi-aş 
fi dorit,/ atât de mult, /să navigăm împreună, traversând Lumile 
Existenţelor”. 

Elena Armenescu 

membră a Uniunii Scriitorilor din România 


*Subconștientul este un depozit de informații o parte a 
conştiinţei care nu se află în atenția conștientă a oamenilor. Cuvântul 
„subconştient” reprezintă o versiune românizată a cuvântului francez 
subconscient inventat de psihologul Pierre Janet (1859-1947), care a 
susținut că sub straturile minţii conștiente zace o puternică conştiinţă 
pe care el a numit-o minte subconştientă. Carl Gustav Jung... a spus 
că, din moment ce există o limită a ceea ce se poate afla în atenţia 
conştientă a indivizilor, este necesar un depozit alternativ format din 
cunoştinţele şi experienţa anterioară ale cuiva, dar nu numai ca 
individ ci şi ale antecesorilor. 

** Coaxialismul - un nou sistem filozofic creat de Sorin Cerin. 
Principiile ei sunt: 1. Singura filozofie adevărată este aceea care 
acceptă că Omul nu cunoaşte nici Adevărul, şi implicit, nici filosofia. 
2. Omul nu va cunoaşte niciodată nici Adevărul Absolut, nici 
Cunoaşterea Absolută, deoarece întreaga lui existenţă se bazează pe 
Iluzia Vieţii. 3. Orice sistem filozofic sau filosof care va pretinde că 
spune că Adevărul este mincinos. 4. Coaxialismul este, prin 
excelenţă, filosofia care NU pretinde că spune Adevărul, dar care 
acceptă aplicaţii care susțin raportarea Iluziei Vieţii la Adevăr. 5. 
Esenţa Adevărului constă în reflectarea ei la Elementele apărute 
înaintea lui, precum şi cele ale Cunoașterii Deschise care provin din 
Starea de Fapte. 6. Coaxialismul acceptă operarea cu contrariile 
contrariilor Existenţei, cu sau fără a fi necesară raportarea la acesta, 
determinând Coaxiologia. 7. Fiecare Opus are la Infinit un alt Opus 

identic cu el. 8. Cu ca, un Opus, este mai departe, deci, între el şi 
Elementul opozabil se inserează un număr mai mare de contrarii, cu 
aşa asemănările dintre ele vor fi mai pronunţate” etc 

*** Conform doctrinei lui Spinoza, Dumnezeu sau substanţa 
alcătuită din atribute diferite infinite, fiecare exprimând o esență 
infinită şi eternă, există cu necesitate. (...) Nu poate fi conceput cu 
adevărat nici un atribut al substanţei din care să rezulte că substanţa 
s-ar putea diviza. (...) Substanţa absolut infinită este inepuizabilă...” 

